钦定古今图书集成/明伦汇编/氏族典/第140卷 > 《廖用贤尚友录》 > 元景仲
## 钦定古今图书集成/明伦汇编/氏族典/第140卷 > 《廖用贤尚友录》 > 元景仲

按《梁书元法僧传》：“法僧子景仲，普通中随法僧入朝，
封枝江县公，邑千户，拜侍中、右卫将军。大通三年，增
封，并前为二千户。出为持节、都督广越等十三州诸
军事、宣惠将军、平越中郎将、广州刺史。大同中，征侍
中、左卫将军。侯景作乱，以景仲元氏之族，遣信诱之，
许奉为主。景仲乃举兵，将下应景。会西江督护陈霸”
先与成州刺史王怀明等起兵攻之。霸先徇其众曰：
“朝廷以元景仲与贼连从，谋危社稷，今使曲江公勃
为刺史，镇抚此州。”众闻之，皆弃甲而散。景仲乃自缢
而死。